wickkiey/tamil-wikipedia-markdown huggingface dataset:
# நௌகாங் மக்களவைத் தொகுதி

**நௌகாங் மக்களவைத் தொகுதி** (*Nowgong Lok Sabha constituency*) அசாம் மாநிலத்தின் 14 மக்களவைத் தொகுதிகளுள் ஒன்றாகும்.  
## சட்டமன்றத் தொகுதிகள்
இம்மக்களவைத் தொகுதியில் மொத்தம் 9 சட்டமன்ற தொகுதிகள் அடங்கியுள்ளன. அவை:  
| தொகுதி</br>எண் | தொகுதியின் பெயர் |
| --- | --- |
| 79 | ஜாகிரோடு (தனி) |
| 80 | மரிகாவொன் |
| 81 | லாஹரிகாட் |
| 82 | ரஹா (தனி) |
| 86 | நௌகாங் |
| 87 | பர்ஹம்பூர் |
| 90 | ஜமுனாமுக் |
| 91 | ஹோஜாய் |
| 92 | லாம்டிங் |

## வென்றவர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1951-52 | தேவ் கந்த பருவா | இந்திய தேசிய காங்கிரசு |
| 1957 | லீலாதர் கட்டாக்கி | இந்திய தேசிய காங்கிரசு |
| 1962 | லீலாதர் கட்டாக்கி | இந்திய தேசிய காங்கிரசு |
| 1967 | லீலாதர் கட்டாக்கி | இந்திய தேசிய காங்கிரசு |
| 1971 | லீலாதர் கட்டாக்கி | இந்திய தேசிய காங்கிரசு |
| 1977 | தேவ் கந்த பருவா | இந்திய தேசிய காங்கிரசு |
| 1985 | முகி ராம் சய்க்கியா | சுயேச்சை |
| 1991 | முகி ராம் சய்க்கியா | அசாம் கண பரிசத் |
| 1996 | முகி ராம் சய்க்கியா | அசாம் கண பரிசத் |
| 1998 | நிருப்பென் கோசுவாமி | இந்திய தேசிய காங்கிரசு |
| 1999 | ராஜன் கோஹைன் | பாரதிய ஜனதா கட்சி |
| 2004 | ராஜன் கோஹைன் | பாரதிய ஜனதா கட்சி |
| 2009 | ராஜன் கோஹைன் | பாரதிய ஜனதா கட்சி |
| 2014 | ராஜன் கோஹைன் | பாரதிய ஜனதா கட்சி |
| 2019 | பிரத்யுத் பர்தலை | இந்திய தேசிய காங்கிரசு |
# ஜார்க்கண்ட் சம்பர்க் கிராந்தி விரைவுவண்டி

**12825/12826 ஜார்க்கண்டு சம்பர்க் கிராந்தி விரைவுவண்டி**, இந்திய இரயில்வேயினால் இயங்குகிறது. இந்த வண்டி ராஞ்சியில் இருந்து கிளம்பி, தில்லியில் உள்ள ஹசரத் நிசாமுத்தீன் வரை சென்று திரும்புகிறது. இந்த வண்டி 1307 கி.மீ. தொலைவை 21 மணி 15 நிமிடங்களில் கடக்கிறது.  

## நேரம்
| 12825 | ராஞ்சி – ஹசரத் நிசாமுத்தீன் | 23:40 | 20:55 | திங்கள், வியாழன் |
| --- | --- | --- | --- | --- |
| 12826 | ஹசரத் நிசாமுத்தீன் – ராஞ்சி | 06:55 | 04:55 | புதன், சனி |

## வழித்தடம்
- ராஞ்சி
- முரி
- பொகாரோ ஸ்டீல் சிட்டி
- கோமோஹ்
- ஹசாரிபாக் ரோடு
- கோடர்மா
- முகல்சராய்
- கான்பூர்
- ஹசரத் நிசாமுதீன், தில்லி

## இணைப்புகள்
- ஜார்க்கண்டு சம்பர்க் கிராந்தி விரைவுவண்டியின் வழித்தடம்
# சோனித நாடு


இதிகாச கால நாடுகள்]]  

**சோனித நாடு** (Sonita Kingdom ) அசுர மன்னர் நரகாசூரனின் மகன் பனாசூரனின் நாடாகும். பானாசூரனின் மகள் *உஷா* ஆவார். கிருஷ்ணரின் பேரன் அனிருத்திரன், உஷாவாவை மணந்தவர் ஆவார். சோனித நாடு, தற்கால அசாம் மாநிலத்தின் சோனிதபுரமாக இருக்கலாம் எனக் கருதப்படுகிறது.  

## பாகவத புராணக் குறிப்புகள்
பாகவத புராணத்தில் ஜராசந்தன், தந்தவக்ரன், சிசுபாலன் ஆகியவர்களை கொன்ற கிருஷ்ணர், பானாசூரனையும் ஒரு போரில் வென்றார். மேலும் பூமாதேவியின் மகனும், பிராக்ஜோதிச நாட்டின் அசுர மன்னரான நரகாசூரனையும் கிருட்டிணன் கொன்றார்.  

## இதனையும் காண்க
- பரத கண்டம்
# மணிப்பூர் பல்கலைக்கழகம்



**மணிப்பூர் பல்கலைக்கழகம்**, மணிப்பூரின் இம்பால் நகரத்தில் அமைந்துள்ளது. இந்த பல்கலைக்கழகம் 1980ஆம் ஆண்டின் ஜூன் ஐந்தா நாளில் நிறுவப்பட்டது. இது 2005ஆம் ஆண்டில் மத்தியப் பல்கலைக்கழகமாக மாற்றப்பட்டாது.  

இந்தப் பல்கலைக்கழகம் 287 ஏக்கர் பரப்பளவில் அமைந்துள்ளது.  

## நூலகம்

இந்தப் பல்கலைக்கழகத்துக்கான நூலகத்தில் ஒரு லட்சத்துக்கும் அதிகமான நூல்கள் உள்ளன.
# காஞ்சி நாடு

இதிகாச கால நாடுகள்]]  

**காஞ்சி நாடு** (Kanchi) பரத கண்டத்தின் தெற்கில் அமைந்த நாடுகளில் ஒன்றாகும். இந்நாட்டின் தலைநகராக தற்கால காஞ்சிபுரம் விளங்கியது. காஞ்சி நாடு குறித்து மகாபாரத காவியம் பதிவு செய்துள்ளது. குருச்சேத்திரப் போரில் பங்கு கொண்ட இந்நாடு, வேத பண்பாட்டை பின்பற்றாத காரணத்தால், மிலேச்ச நாடுகளில் ஒன்றாக இந்தோ ஆரியர்களால் கருதப்படுகிறது.  

## மகாபாரதக் குறிப்புகள்
### கௌரவர் அணியில்
குருச்சேத்திரப் போரில், கௌரவர் படைகளை, பரத கண்டத்தின் வடக்கு, தெற்கு, கிழக்கு மற்றும் மேற்கு நாட்டுப் படைகள் பாதுகாத்தனர். அவர்களில் காஞ்சி நாட்டுப் படைகளும் அடங்குவர்.  

#### பாண்டவர் அணியில்
பாண்டவர் அணியிலும் காஞ்சி நாட்டுப் படைகள் கௌரவர் அணிக்கு எதிராக போரிட்டனர்.  

## இதனையும் காண்க
- பரத கண்டம்
# ஜேஷ்டாபிஷேகம்

**ஜேஷ்டாபிஷேகம்** என்பது இந்து சமயக் கோயில்களில் ஆனி மாதத்தில் வருகின்ற கேட்டை நட்சத்திர நாளில் நடத்தப்படுகின்ற விழாவாகும். இந்து காலக் கணிதத்தின் படி உத்தராயண காலத்தின் இறுதி மாதமாக ஆனி மாதம் வருகின்றது. இது தேவர்களுக்கு மாலை காலமாகும். எனவே இக்காலத்தில் செய்யப்படுகின்ற கோயில் விழாக்கள் முக்கியத்துவம் பெறுகிறது.  

## சொல் விளக்கம்
*ஜேஷ்டா* என்றால் பெரிய என்று பொருளாகும். பகல் நேரம் நீண்டிருக்கும் மாதமான ஆனி மாதம், ஜேஷ்டா மாதம் என்று அழைக்கப்படுகிறது. இக்காலத்தில் கோயில்களில் நடைபெரும் அபிசேக விழாக்கள், ஜேஷ்டாபிஷேகம் என்று அழைக்கப்படுகிறது.  

## கேட்டை நட்டத்திர நாள்
27 நட்சத்திரங்களில் கேட்டை நட்சத்திரத்தினை ஜேஷ்டா நட்சத்திரம் என்கின்றனர். இந்திரன், கேட்டை நட்சத்திரத்திற்குரிய தெய்வமாவார். இவர் தேவர்களின் தலைவனும், மூத்தோனுமாக கருதப்படுகிறார்‌.  

இவர் தலைமைப் பொறுப்பினை நிர்வகிக்கின்ற திறனை புதுப்பித்துக் கொள்ளவும், சிவபெருமானுக்கு நன்றி செலுத்தும் விதமாகவும் ஆனி கேட்டை நட்சத்திர நாளில் விசேஷ அபிஷேக ஆராதனைகள் செய்வார். அந்நாளில் சிவாலயங்களிலும் வைணவ கோல்களிலும் நடைபெறுகின்ற‌ நிகழ்வுகளில் கலந்து கொண்டால் தலைமைப் பண்பு மேம்படும் என இந்துக்கள் நம்புகின்றனர்.  

## இவற்றையும் காண்க
- ஜேஷ்டாதேவி

## ஆதாரங்கள்
# லக்கி அடர்காடு

**லக்கி அடர்காடு** அல்லது லக்ஹி அடர்காடு (*Lakhi Jungle*) மற்றும் முழுமையான **லக்கி அடர்ந்த காடு கல்சா** (*Lakhi Jungle Khalsa*) எனும் இது, வடமேற்கு இந்தியாவின் பஞ்சாப் மாகாணத்திலுள்ள பட்டிண்டா நகரத்திலிருந்து 15- கிலோமீட்டர் தொலைவில் சிறீ முக்த்சர் சாகிபு (*Sri Muktsar Sahib*) செல்லும் வழியில் அமைந்துள்ளது.  

ஒரு பழைய குருத்துவாராவை உள்ளடக்கியிருந்த அந்த வனத்தில், சீக்கிய மதத்தின் நிறுவனரும், மற்றும் பத்து சீக்கிய குருக்களுள் முதல் குருவுமான குரு நானக் என்பவர், 'சிறீ சப்புசி சாகிப்பின்' (*Shri Japuji Sahib*) ஒரு இலட்சம் (100,000) புனித பாதைகளை ஜபித்ததாக சொல்லப்படுகிறது. ஒவ்வொரு பூரணை (*முழுமதி*) சமயத்தில் சிறீ சப்புசி சாகிப்பின் மந்திரத்தை ஜபித்து, இங்கிருக்கும் நீர்நிலையில் குளிப்பது வேண்டுதல்களை நிறைவேற்றுவதாக கருதப்படுகிறது. மேலும், அம்ரீத் தீர்த்தத்தில் குளிப்பது பிணிகளை குணப்படுத்துவதாகவும் நம்பப்படுகிறது. பின்னாளில், சீக்கிய மத நம்பிக்கையின் ஒன்பதாம் நானக் குருவான குரு தேக் பகதூர் என்பவரும், பத்தாவது குருவான குரு கோவிந்த் சிங் என்பவரும் இந்த லக்கி அடர்காட்டில் உள்ள பழம்பெரும் குருத்வாராவை பார்வையிட்டு சென்றதாக சொல்லப்படுகிறது.  

## சான்றாதாரங்கள்

- லக்கி அடர்காட்டிலுள்ள குருத்வாரா படிமம்
# பாரதர்கள்

**பாரதர்கள்** (*Bhāratas*) இருக்கு வேதத்தின் மூன்றாம் மண்டலத்தில், விசுவாமித்திரரால் கூறப்பட்ட பஞ்சாப் பகுதியில் வாழ்ந்த வேத கால இன மக்கள் ஆவார்.  

இருக்கு வேதம், மண்டலம் 7, பகுதி 18-இல் கூறப்பட்ட பத்து மன்னர்களின் போரில் பாரதர்களின் தலைவன் சுதாசும் பங்கு கொண்டார். போரில் வெற்றி அடைந்த பாரதர்கள் குருச்சேத்திரம் பகுதிகளில் குடிபெயர்ந்தனர்.  

பாரதர்களின் ஆட்சியாளர்கள் பின்னாட்களில் புருவுடன் இணைந்து, குரு நாட்டை நிறுவினர்.  

பிந்தைய வேத கால மகாஜனபத மக்களிடையே நடந்த ஆதிக்கப் போட்டியில் பாரதர்கள் வென்றமையால், மகாபாரத இதிகாசம், குரு நாட்டின் ஆட்சியாளர்கள், தங்களை பரத வம்சத்தைச் சேர்ந்தவர்கள் எனக் குறிக்கிறது.  

பேரரசர் பரதனின் பெயரால் தற்கால இந்தியாவை அதிகாரப்பூர்வமாக, **பாரத நாடு** என்றும் அழைக்கின்றனர்.  

## இதனையும் காண்க
- பரத கண்டம்
# சேர்-இ-பஞ்சாப்



**சேர்-இ-பஞ்சாப்** (*Sher-e-Punjab*, சுருக்கமாக **SP**) வளைதடிப் பந்தாட்ட உலகத் தொடரில் விளையாடும் பஞ்சாபின் ஜலந்தர் நகரில் உள்ள இந்திய தொழில்முறை வளைதடிப் பந்தாட்ட அணியாகும். இந்திய தேசிய அணியின் முன்கள ஆட்டக்காரரான பிரப்ஜோத் சிங் இதற்கு அணித்தலைவராக உள்ளார். இராஜிந்தர் சிங் இதற்கு பயிற்றுநராக உள்ளார். ஜலந்தரில் உள்ள சுர்ஜித் சிங் ஆக்கி விளையாட்டரங்கம் இதன் தாயக களமாக விளங்குகின்றது.  

உலகத் தொடரின் துவக்க ஆண்டில் சேர்-இ-பஞ்சாப் கோப்பையை வென்றது; இறுதியாட்டத்தில் புனே இசுட்ரைக்கர்சை 5-2 கோல் கணக்கில் வென்றது. 12 கோல்கள் அடித்துள்ள தீபக் தாக்கூர் இந்த அணியில் மிகக் கூடுதலான கோல்களை இட்ட ஆட்டக்காரராக விளங்குகின்றார்.  

## மேற்சான்றுகள்
# வார்ப்புரு:Infobox field hockey league

}  
| caption = }  
| labelstyle = white-space: nowrap  
| datastyle = white-space: nowrap  

| label1 = நாடுகள்  
| data1 = }  

| label2 = நிர்வாகம்  
| data2 = }  

| label3 = தலைமையகம்  
| data3 = }  

| label4 = நிறுவப்பட்டது  
| data4 = }  

| label5 = போட்டி வடிவம்  
| data5 = }  

| label6 = முதல் போட்டி  
| data6 = }  

| label7 = கடைசி போட்டி  
| data7 = }  

| label8 = அடுத்த போட்டி  
| data8 = }  

| label9 = அணிகளின் எண்ணிக்கை  
| data9 = }  

| label10 = தற்போதைய வெற்றியாளர்  
| data10 = }  

| label11 = மிகவும் வெற்றிபெற்றவர்  
| data11 = }  

| label12 = மிகுந்த கோல்கள்  
| data12 = }  

| label13 = தொலைக்காட்சி பங்காளி(கள்)  
| data13 = }}  

| label14 = வலைத்தளம்  
| data14 = }  

| data15 =  
}}<noinclude></noinclude>
# வளைதடிப் பந்தாட்ட உலகத் தொடர்



**வளைதடிப் பந்தாட்ட உலகத் தொடர்** (*World Series Hockey* , **WSH**) இந்தியாவில் நடத்தப்படும் தொழில்முறை வளைதடிப் பந்தாட்ட கூட்டிணைவு போட்டியாகும். இதனை இந்திய வளைதடிப்பந்தாட்டக் கூட்டமைப்பும் நிம்பசு இசுபோர்ட்சும் இணைந்து நடத்துகின்றன. இந்தியாவில் வளைதடிப் பந்தாட்டத்திற்கான ஆர்வத்தை தூண்டுவதே இதன் குறிக்கோளாகும். உரிமை வழங்கப்பட்ட எட்டு அணிகள் இதில் பங்கேற்கின்றன. இந்திய தேசிய அணியிலிருந்தும் வெளிநாட்டு அணிகளிலிருந்தும் விளையாட்டு வீரர்கள் இந்த அணிகளில் விளையாடுகின்றனர். பன்னாட்டு வளைதடிப் பந்தாட்ட கூட்டமைப்பில் உறுப்பினராகவுள்ள ஆத்திரேலியாவின் டென்னிசு மெரெடித் இதன் தொழினுட்ப இயக்குநராக உள்ளார். இந்தப் போட்டிக்கு தற்போது வட்டகை தயாரிப்பாளர்களான *பிரிட்ச்சுச்டோன்* புரவணைப்பைத் தருவதால் இந்தப் போட்டி அலுவல்முறையில் **பிரிட்ச்சுச்டோன் வளைதடிப்பந்தாட்ட உலகத் தொடர்** என்றழைக்கப்படுகின்றது.  

2012ஆம் ஆண்டு நடந்த துவக்கப் போட்டியில் சேர்-இ-பஞ்சாப் கோப்பையை வென்றது; இறுதியாட்டத்தில் பஞ்சாப் அணி புனே இசுட்ரைக்கர்சு அணியை 5-2 கோல்கணக்கில் வென்றது. கூகுளிலும் யூடியூப்பிலும் போட்டியின் அனைத்து ஆட்டங்களையும் நேரடி ஒளிப்பாய்ச்சிய (live stream) முதல் வளைதடிப் பந்தாட்ட போட்டியாக இது அமைந்தது. இதன் இரண்டாம் பருவம் திசம்பர் 15, 2012 முதல் சனவரி 20, 2013 வரை நடந்தது.  
## மேற்சான்றுகள்
# புவாத பகுதி

நிலப்பகுதிகளைக் காட்டும் படம்]]  
**புவாத** (*Poadh*, *Powadh*, *Puadh* அல்லது *Powadha*) பகுதி இந்தியாவின் வடமேற்கே உள்ள |பஞ்சாபு-அரியானா மாநிலங்களில் உள்ள ஒரு நிலப்பகுதியாகும். இது சத்துலுச்சு ஆற்றுக்கும் கக்கார்-அக்குரா ஆற்றுக்கும் இடைப்பகுதியிலும், தெற்கேயும் தென்கிழக்கேயும் உள்ள அரியானா மாநிலத்தைச் சேர்ந்த அம்பாலா மாவட்டத்துக்கும், பஞ்சாபின் உரூப்பநகர் மாவட்டத்துக்கும் அருகே உள்ள ஓரிடம்.  

பஞ்சாபி மொழியின் ஒரு வட்டார மொழியாகக் கருதப்படும் புவாதி மொழியை இப்பகுதியில் பேசுகின்றார்கள். இந்த புவாத பகுதி சத்துலுச்சு ஆற்றுக்கு அருகேயுள்ள உரூப்பநகர் மாவட்டத்தையும் தாண்டி கக்கர் ஆற்றையும் தாண்டி கிழக்கே இமாச்சலப் பிரதேசத்தின் காலா ஆம்பு வரை பரவியுள்ளது. இது இமாச்சலப் பிரதேசத்தையும் அரியானாவையும் பிரிக்கும் எல்லைப்பகுதியாகும். இதே புவாத பகுதியைச் சேர்ந்தவைதாம் பட்டேகார் சாகிபு மாவட்டத்தின் பகுதிகள் சிலவும், இராசபுரா போன்ற பாட்டியாலா மாவட்டத்தின் சில பகுதிகளும், பஞ்சகுல, அம்பாலா, யமுனாநகர், சகரன்பூர், பேகாத்து ஆகியவையும். இங்கே பேசுகின்ற புவாதி மொழி பஞ்சாபின் பிறபகுதிகளிலும் அரியானாவிலும் பேசுகின்றார்கள்.  

## அடிக்குறிப்புகளும் மேற்கோளும்
# கிலா முபாரக்

கோட்டையின் அகத்தோற்றம்]]  
**கிலா முபாரக்** (*Qila Mubarak*) (பஞ்சாபி: ਕ਼ਿਲਾ ਮੁਬਾਰਕ, இந்தி: क़िला मुबारक, உருது: قلعہ مبارک‎), என்றறியும் இது, வடமேற்கு இந்தியாவின் பஞ்சாப் மாகாணத்திலுள்ள பட்டிண்டா நகரத்தின் இதயப்பகுதியில் அமைந்துள்ளது. தற்போதுள்ள இக்கோட்டை கட்டிடம் கி.பி 90-110-ம் ஆண்டு காலகட்டத்தில் கட்டப்பட்டதாகக் கூறப்படுகிறது. கிலா முபாரக் எனும் இந்த செங்கற் கோட்டை, பெரும் வரலாற்று முக்கியத்துவம் வாய்ந்த நினைவுச் சின்னமாக அறியப்படுகிறது.  

## இவற்றையும் காண்க
- கிலா முபாரக் (பட்டியாலா)
- கிலா முபாரக் (பரித்கோட்)

## சான்றாதாரங்கள்
# அனுகோள் அனல் மின் நிலையம்

**அனுகோள் அனல் மின் நிலையம்** *(Angul Thermal Power Station)* இந்தியாவில் உள்ள ஒடிசா மாநிலத்தின் அனுகோள் மாவட்டத்தில் தெராங் என்ற கிராமத்தில் அமைந்துள்ளது. நிலக்கரியை எரிக்கும் போது கிடைக்கும் வெப்பத்தைக் கொண்டு இங்கு மின்சாரம் உற்பத்தி செய்யப்படுகிறது. மின் உற்பத்தி நிலையங்களை இந்தியாவில் நிறுவும் இயிந்தால் இந்தியா அனல்மின் நிறுவனம் அமைத்துள்ள நிலக்கரியைப் பயன்படுத்தும் அனல் மின் நிலையங்களில் அனுகோள் அனல் மின் நிலையமும் ஒன்றாகும்.  

மின்னுற்பத்திக்குத் தேவையான நிலக்கரியை மகாநதி நிலக்கரிபுலம் நிறுவனமும், 14 கிலோமீட்டர் தொலைவிலுள்ள பிராகமணி ஆற்றின் குறுக்கே கட்டப்பட்டுள்ள சாமல் குறுக்கணை தேவையான தண்ணிரையும் அனுகோள் அனல் மின் நிலையத்திற்கு வழங்குகின்றன  

இம்மின்னுற்பத்தி திட்டத்திற்கு பொறியியல், கொள்முதல் மற்றும் கட்டுமான ஒப்பந்ததாரராக பாரத மிகுமின் நிறுவனம் செயல்படுகிறது.  

## கொள்திறன்

1200 மெகாவாட் கொள்திறன் (2X600 மெ.வா) அளவுள்ள மின்னுற்பத்தி நிலையமாக அனுகோள் அனல் மின் நிலையம் திட்டமிடப்பட்டு அமைக்கப்பட்டது. அனுகோள் நிலை1 திட்டத்தின் நீட்சியாக 600 மெ.வா கொள்திறன் கொண்ட மூன்றாவது அலகு அமைக்கும் திட்டமும் இருக்கிறது. இவற்றை தவிர 2x660 மெ.வா கொள்திறன் கொண்ட புதிய இரண்டு அலகுகள் நிறுவும் திட்டம், அனுகோள் நிலை 2 திட்டம் என்ற பெயரில் திட்டமிடப்பட்டுள்ளது. இந்திய அரசின் அங்கீகாரத்திற்காக இத்திட்டம் காத்திருக்கிறது.  

| நிலை | அலகு எண் | கொள்திறன் (மெ.வா) | துவக்கம் | தற்போதைய நிலை |
| --- | --- | --- | --- | --- |
| அனுகோள்-1 | 1 | 600 | 2014 மே | செயல்படுகிறது |
| அனுகோள்-1 | 2 | 600 | 2015 சனவரி | செயல்படுகிறது |
# வார்தா வரோரா மின் நிலையம்

**சாய் வார்தா மின் நிலையம்** *(Sai Wardha Power Plant)* இந்தியாவில் உள்ள மகாராட்டிர மாநிலத்தின் சந்திரப்பூர் மாவட்டத்தில் வரோரா என்ற நகரத்தில் அமைந்துள்ளது. நிலக்கரியை எரிக்கும் போது கிடைக்கும் வெப்பத்தைக் கொண்டு இங்கு மின்சாரம் உற்பத்தி செய்யப்படுகிறது. கே.எசு.கே. மின் திறன்வழங்கும் நிறுவனம் சாய் வார்தா மின் நிலையத்தை இயக்குகிறது.  

மின்னுற்பத்திக்குத் தேவையான நிலக்கரியை மேற்கு நிலக்கரிபுலம் நிறுவனம் (WCL) வழங்குகிறது. இம்மின்னுற்பத்தி திட்டத்திற்கு பொறியியல், கொள்முதல் மற்றும் கட்டுமான ஒப்பந்ததாரராக சீனாவைச் சேர்ந்த சிச்சுவான் எலக்ட்ரிக் டிசைன் கம்பெனி செயல்படுகிறது.  
## கொள்திறன்

540 மெகாவாட் கொள்திறன் (4X135 மெ.வா) அளவுள்ள மின்னுற்பத்தி நிலையமாக சாய் வார்தா மின் நிலையம் திட்டமிடப்பட்டு அமைக்கப்பட்டுள்ளது.  

| அலகு எண். | மின்னுற்பத்தித் திறன் | துவக்கம் | தற்போதைய நிலை |
| --- | --- | --- | --- |
| 1 | 135 மெ.வா | 2010 சூன் | செயல்படுகிறது |
| 2 | 135 மெ.வா | 2010 அக்டோபர் | செயல்படுகிறது |
| 3 | 135 மெ.வா | 2011 சனவரி | செயல்படுகிறது |
| 4 | 135 மெ.வா | 2011 ஏப்ரல் | செயல்படுகிறது |
# கிலா முபாரக் (பட்டியாலா)

விலுள்ள கிலா முபாரக் புறத்தோற்றம்]]  

**பட்டியாலா கிலா முபாரக் ** (*Qila Mubarak, Patiala*) (பஞ்சாபி:ਕ਼ਿਲਾ ਮੁਬਾਰਕ), எனும் இக்கோட்டை, வடமேற்கு இந்தியாவின் பஞ்சாப் மாகாணத்தின் தென்மேற்குப் பகுதியில் அமைந்துள்ள பட்டியாலா நகரத்தின் நடுப்பகுதியில் அமைந்துள்ளது. இந்தியாவில் சீக்கிய அரண்மனை கட்டடக்கலைக்கு ஒரு அரிதான மற்றும் சிறந்த எடுத்துக்காட்டாக உள்ள இது, கி.பி 1763-ல் 'பாபா ஆலா சிங்' என்பரால் முதலில் மண் கோட்டையாகக் கட்டப்பட்டது. மேலும், இம் முபாரக் கோட்டையைத் துவக்கிய 'பாபா ஆலா சிங்',பாட்டியாலா வம்சத்தைத் தோற்றுவித்தவர் என்பது குறிப்பிடத்தக்கது.  

## இவற்றையும் காண்க
- கிலா முபாரக்

## சான்றாதாரங்கள்
# பூரன் பகத்

**பூரன் பகத்** (*Puran Bhagat*) சியால்கோட் இளவரசரும் பஞ்சாபிய துறவியுமாவார். இன்று இவர் பாபா சகஜ் நாத் ஜி என வழிபடப்படுகின்றார்.  

## பின்னணி
பூரன் இராசா சால்பானின் முதல் மனைவி, அரசி இச்சிராவிற்குப் பிறந்தார். சோதிடர்களின் பரிந்துரைப்படி பூரன் தனது வாழ்நாளின் முதல் 12 ஆண்டுகளுக்கு அரசரிடமிருந்து பிரிக்கப்பட்டார். அரசர் தனது மகனின் முகத்தைக் காணக்கூடாது என ஆருடம் கூறியிருந்தனர். பூரனை வெளியே அனுப்பிய பிறகு அரசர் தாழ்ந்த சாதியைச் சேர்ந்த மற்றொரு இளம் பெண், லூனாவை, திருமணம் புரிந்தார். 12 ஆண்டுகள் தனிமையில் இருந்த பிறகு பூரன் அரண்மனைக்குத் திரும்பினார். அங்கு அழகான இளவரசர் பூரன் மீது இளவயதுள்ள லூனா காதல்வயப்பட்டாள். லூனாவின் மாற்றாள் புதல்வனாகையால் பூரனை அவளை ஏற்கவில்லை. இதனால் மனமுடைந்த லூனா பூரன் தன்னிடம் தவறாக நடந்துகொண்டதாக பொய்க்குற்றம் சாட்டினாள்.  

பூரனின் கை கால்களை வெட்டிக் கொல்லுமாறு அரசாணை பிறப்பிக்கப்பட்டது. அதன்படியே படைவீரர்கள் பூரனின் கைகளையும் கால்களையும் வெட்டிக் காட்டில் வீசினர்.  
பிறிதொருநாள் குரு கோரக்நாத் தனது பற்றாளர்களுடன் அந்த வழியே சென்றுகொண்டிருந்தபோது கிணற்றிலிருந்து குரலைக் கேட்டனர். சுடப்படாத களிமண் பானையையும் ஒற்றைக் கயிற்றையும் கொண்டு அவர் பூரனை வெளிக்கொணர்ந்தார். பின்னர் தனது சீடனாக ஏற்றுக் கொண்டார். நாளடைவில் பூரனும் யோகியாக மாறினார்.  

## வழிபாடு
சாண்டியல் எனப்படும் இந்து சாதியினருக்கு முதன்மை கடவுளாக பூரன் கருதப்படுகின்றார்; அவரை பாபா சகஜ் நாத் ஜி என அழைக்கின்றனர். ஒவ்வொரு ஆண்டும் குரு பூர்ணிமா அன்று சாண்டியல் இனத்தவர் கூடி பூரன் பகத்தை வழிபடுகின்றனர். பாபா சகஜ் நாத் ஜி கோயில் பாக்கித்தானில் உள்ளது. ஆனால் இந்தியப் பிரிவினைக்குப் பிறகு சாண்டியல்கள் சம்முவின் ஈராநகரை அடுத்த சண்டியில் அவருக்கு கோயில் எழுப்பி உள்ளனர். மற்றொரு கோயில் தின்னாநகரை அடுத்த தாராகரிலும் மூன்றாவது கோயில் டோரங்கலாவிலும் உள்ளன.  

பாக்கித்தானிலிருந்து குடிபெயர்ந்துள்ள சாண்டியல் குடும்பங்கள் அங்கிருந்த கோயிலின் மண்ணைக் கொண்டுவந்து தாரகரில் உள்ளக் கோயிலைக் கட்டியுள்ளனர். குரு பூர்ணிமா அன்று இந்தியாவின் பல பகுதிகளிலிருந்தும் அவரது தரிசனம் காண மக்கள் திரள்கின்றனர்.  

## மேற்சான்றுகள்
# கிலா முபாரக் (பரித்கோட்)

**பரித்கோட் கிலா முபாரக் ** (*Qila Mubarak, Faridkot*), எனும் இக்கோட்டை, வடமேற்கு இந்தியாவின் பஞ்சாப் மாகாணத்தின் பரித்கோட் நகரத்தில் அமைந்துள்ளது. இக்கிலா முபாரக், முதலில் ராஜா மோகல்சி (*Raja Mokalsi*) என்பவரால் கட்டப்பட்ட கருதப்படுகிறது. அதன் பின்னர் இது 'ராகா அமிர்' (*Raag Hameer*) என்பரால் புதுபிக்கப்பட்டு, பிற்காலத்தில் ராஜா பிக்ரம் சிங் (*Raja Bikram Singh*) மற்றும் ராஜா பல்பீர் சிங் (*Raja Balbir Singh*) போன்றோர் இங்கு மேலும் பல புதிய கட்டடங்களை கட்டி இம்முபாரக்கை விரிவுபடுத்தியதாக அறியப்படுகிறது. மேலும், இந்த பழைய நினைவுச்சின்ன வளாகத்தில், அரச அரண்மனை, தொஸ்ஹக்ஹனா (*Toshakhana*), மோடி க்ஹனா (*Modi khana*) மற்றும் கருவூலம் போன்றவை உள்ளன. நன்கு கட்டப்பட்டு நேர்த்தியாக வடிவமைக்கப்பட்டுள்ள இந்த வளாகத்தில் ஒரு அழகிய தோட்டம் ஒன்றும் உள்ளது.  

## இவற்றையும் காண்க
- கிலா முபாரக்
- கிலா முபாரக் (பட்டியாலா)

## சான்றாதாரங்கள்

- கிலா முபாரக் (பரித்கோட்) புறத்தோற்றம்
# இயதாத்ரி அனல் மின் நிலையம்



**இயதாத்ரி அனல் மின் நிலையம்** *(Yadadri Thermal Power Plant)* இந்தியாவில் உள்ள தெலுங்கானா மாநிலத்தின் நல்கொண்டா மாவட்டத்தில் இருக்கும் தாமெரசேர்லா மண்டலத்தில் அமையவுள்ள ஒரு மின்னுற்பத்தி நிலையமாகும். தாமெரசேர்லா மண்டலத்தில் வீர்லாபாலெம் கிராமத்தில் 5X800 மெகாவாட் கொள்திறன் அளவுள்ள மின்னுற்பத்தி நிலையங்கள் நிறுவுவதற்கான ஒப்பந்தத்தை பாரத மிகு மின் நிறுவனத்திற்கு, தெலுங்கானா மின்னுற்பத்தி நிறுவனம் (TSGENCO)வழங்கியுள்ளது.மின்னுற்பத்தி திட்டத்திற்குத் தேவையான பொறியியல், கொள்முதல் மற்றும் கட்டுமான ஒப்பந்ததாரராகச் செயல்படவும் பாரத மிகு மின் நிறுவனத்திற்கு இவ்வொப்பந்தம் உரிமையளிக்கிறது. 36 மாதங்களுக்குள் இரண்டு அலகுகள் கட்டிமுடிக்கப்பட்டு மின்னுற்பத்தியை தொடங்க வேண்டும் என்றும் மீதியுள்ள மூன்று அலகுகள் 48 மாதங்களிலும் கட்டிமுடிக்கப்பட வேண்டுமென்றும் ஒப்பந்தத்தில் கேட்கப்பட்டுள்ளது. மகாரத்னா மதிப்பைப் பெற்றுள்ள பாரத மிகு மின் நிறுவனத்திற்கு கிடைக்கப்பெற்ற மிகப்பெரிய ஒப்பந்தத் திட்டமாக இயதாத்ரி அனல் மின் நிலையத் திட்டம் கருதப்படுகிறது  

தற்போதைய சுற்று சூழல் நிலைகளை கருத்திற்கொண்டு இயதாத்ரி அனல் மின் நிலையம் அமைக்கப்பட்டு வருகிறது. அருகில் உள்ள கிருட்டிணா ஆறு இந்நிலையத்திற்குத் தேவையான தண்ணீரை அளிக்கிறது  

| நிலை I | 5 x 800 | விரைவில் | - | } |
| --- | --- | --- | --- | --- |
# பஞ்சாபிப் பண்பாடு

**பஞ்சாபிப் பண்பாடு** *(Punjabi culture)* பஞ்சாபியரின் உணவு, அறிவியல், தொழில்நுட்பம், போரியல், கட்டிடக் கவினியல், மரபுகள், விழுமியங்கள், பஞ்சாபி வரலாறு ஆகியவற்றை உள்ளடக்கும்.  

## இடைக்காலம்
உள்ள சாலிமார் தோட்டங்கள்]]  

## புத்தூழி
உலகம் முழுவதிலும் பஞ்சாபியர் புலம்பெயர்ந்துள்ளதால், குறிப்பாக பாக்கித்தனிலும் இந்தியாவிலும் பேரளவில் குடியேறி உள்ளதால், பலர் பஞ்சாபிப் பண்பாட்டு மரபில் ஊறித் திளைத்து தாக்கமுற்றுள்ளனர். எனவே மரபான பஞ்சாபிப் பண்பாடு வலுவுற்று அமெரிக்கா, கனடா, ஐரோப்பா, ஆத்திரேலியா, பெரும்பிரித்தானியா, மற்றும் உலகின் பல பகுதிகளில் விரிவடைந்துள்ளது. எனவே பஞ்சாபின் புலமைப்பரப்பு மெய்யியல், கவிதை, கல்வி, கலை, இசை, உணவு, கட்டிடக் கவினியல், உளப்பான்மை எனப் பல்கிப் பெருகியதாகும்.  

பல்வேறு சூழல்களால் பல்வேறு மொழி, பண்பாட்டு, இன, மரபுள்ள மக்கள் பஞ்சாபில் வந்து தங்கியுள்ளனர். இவர்கள் பஞ்சாபிப் பண்பாட்டால் தாக்கமுற்று உள்ளனர்.  

## பஞ்சாபி இசை

விளையாட்டு கச்சேரி]]  

## பஞ்சாபி நடனம்

## பஞ்சாபித் திருமணம்

## பஞ்சாபி உணவு

## பஞ்சாபித் திருவிழாக்கள்
பஞ்சாபியர்கள் பண்பாட்டு, பருவகால, சமயத் திருவிழாக்களைக் கொண்டாடுகின்றனர். அவையாவன: மகி, சிராகன் மேளா, உலோகிரி, ஹோலி, வைசாக்கி, தீயான் (ஊஞ்சல்), தீபாவளி, தசரா, குருநானக் பிறந்த நாள்.
# சூரக்குடி செகுட்டு அய்யனார் கோயில்

**சூரக்குடி செகுட்டு ஐயனார் கோயில்** என்பது சிவகங்கை மாவட்டத்தில் சூரக்குடி ஊராட்சி  
S.கோவில்பட்டியில் அமைந்துள்ள காவல் தெய்வக் கோயிலாகும். இக்கோவில் முத்தரையர் (வலையர்அம்பலகாரர்) சமுதாயத்திற்கு பாத்தியப்பட்ட கோவிலாகும். இக்கோயிலை காட்டுக் கோயில், செடிக்கோயில் என்று அழைக்கின்றனர். இக்கோயிலில் மதில்சுவர், கட்டிடம், மின் விளக்குகள் போன்றவை இல்லை. இயற்கையான செடிகளைக் கொண்டே அமைக்கப்பட்டுள்ளது. செகுட்டு அய்யனை கண்டெடுத்தவர்கள் முத்தரையர் (வலையர்அம்பலகாரர்) சமுதாய மக்கள் ஆவர். இன்றளவும் பாரம்பரிய முறைப்படி புரவி எடுப்பு திருவிழாவை நடத்தி வருகிறார்கள். இத்திருவிழாவின் முக்கிய நிகழ்வான சாமியாட்டம் ஆடுவது முத்தரையர் சமுதாய மக்களான அம்பலகாரர்கள் மட்டுமே மற்றும் இம்மக்கள் காலம்காலமாக செகுட்டு அய்யனுக்கு காது வளர்த்து வருகிறார்கள்.  

## தலவரலாறு
முன்னொரு காலத்தில் முத்தரையர் (வலையர்அம்பலகாரர்)சமுதாயத்தை சேர்ந்த பெரியண்ணன் அம்பலம், சின்னையா அம்பலம் முன்னோர்கள் இருவர், வளர்ப்பு நாயுடன், காட்டு வழியே இருவேறு பாதைகளில் மானை வேட்டையாட வந்தனர், இரவில் தங்கும்படி ஆனது. அப்போது பசிக்காக கிழங்கைத் தேடி நிலத்தினை தோண்டினர். இதனால் அங்கிருந்த ஐயனார் சிலையின் காதில் காயம் பட்டது. இதனால் தங்களின் வாரிசுகளுக்கும் இவ்வாறே காதில் துளையிட்டுக் கொள்வதாக வேண்டிக் கொண்டனர். செகுட்டு அய்யனை கண்டெடுத்தவர்கள் முத்தரையர்(வலையர்அம்பலகாரர்) சமுதாய மக்கள் ஆவர்.  

இவ்வாறு காதில் காயம் பட்டதால், அய்யனாரை செவிட்டு ஐயனார் என்று அழைத்தனர். இது மருவி செகுட்டு ஐயனார் என்று அழைக்கப்படுகிறது.இக்கோவிலானது சிவகங்கை மாவட்டம் சூரக்குடி ஊராட்சி S.கோவில்பட்டி ஊரில் அமைந்துள்ளது.இவ்வூரில் முத்தரையர் சமுதாய மக்கள் மட்டும் வாழக்கூடிய ஊராகும். S. கோவில்பட்டி என்ற ஊரின் முழு விரிவாக்கம் செகுட்டு ஐயனார் கோவில்பட்டியாகும்.  

## காது வளர்க்கும் ஊர் மக்கள்
செகுட்டு ஐயனார் கோயில் அமைந்திருக்கும் சூரக்குடி ஊராட்சி S.கோவில்பட்டியில், ஏறத்தாழ 400 முத்தரையர் குடும்பங்களை சேர்ந்த 3000 பேர் வசிக்கின்றனர். ஐயனார் செவிடான மரபு வழிக் கதையை நிரூபிக்கும் வகையில் இவ்வூரில் ஒரு வினோதமான பழக்கம் பல வருடங்களாகத் தொடர்கிறது. ஐயனார் செவிடானதால் தாங்கள் தெய்வ குற்றம் செய்ததாக உணர்ந்த மக்கள், "உன் காதை ஊனமாக்கிய நாங்களும் எங்கள் சந்ததியினரும் காதை ஊனமாக்கி கொள்கிறோம்" என வேண்டியுள்ளனர். அதன்படி, அன்றிலிருந்து இன்று வரை இவ்வூர் மக்கள் காது வளர்ப்பதைப் பழக்கமாகக் கொண்டுள்ளனர். குழந்தை பிறந்த 3 மாதங்களில் காதில் கத்தியால் துளையிட்டு வளையத்தை மாட்டி தொங்க விடுவர். வளையத்தின் எடை தாங்காமல் காது சில நாட்களில் கீழ் நோக்கி இழுபடத் தொடங்கும். இவ்வாறு மக்கள் தங்களது காதை வளர்த்துக் கொள்கின்றனர். இதில் ஆண், பெண் என வேறுபாடு இல்லை. திருமண வயதில் உள்ள சில பெண்கள் வளர்ந்த தங்கள் காதை வெட்டி, மீண்டும் ஒட்ட வைத்துக் கொள்வதும் நடந்துள்ளது. நாகரீகம் கருதியும், திருமணம் தடைபடுவதைக் கருத்தில் கொண்டும் தற்போது பெண்களுக்கு மட்டும் காது வளர்ப்பதில் விதிவிலக்கு கொடுக்கப்பட்டுள்ளது. முன்னர், காது வளர்க்க மறுத்த சிலருக்கு காது செவிடாதல், உடல் ஊனமாதல் போன்ற குறைபாடுகள் ஏற்பட்டதாகவும் இவ்வூர் மக்கள் கூறுகின்றனர்.  

## ஆதாரம்
# முத்து வடுகநாத சித்தர்

**முத்து வடுகநாத சித்தர்** என்பவர் சிங்கம்புணரியில் ஜீவ சமாதியடைந்த சித்தராவார். இவரைப் பட்டூர் வாத்தியார், வடுகநாத சித்தர் என்றும் அழைக்கின்றனர். இவருடைய ஜீவ சமாதியில் உள்ள சிலை, மனிதர்களுக்குப் போல வியர்க்கிறது என்ற நம்பிக்கை நிலவுகிறது.  

## பிறப்பு
முத்துவடுகநாதர் ராமநாதபுர சமஸ்தான மன்னர் ம  

சஷிவர்ணதேவர் அகிலாண்டேஸ்வரி நாச்சியார் தம்பதிகளின் மகன் முத்து வடுகநாதரின் உயிருக்கு ஆபத்து வந்தது. இதனைப் பணியாட்கள் மூலம் அறிந்த முத்து வடுகநாதர் அங்கிருந்து சிங்கம்புணரிக்கு குடிபெயர்ந்தார்.  

## இளமையும் திறனும்
முத்து வடுகநாதர்இளவதிலேயே சித்து வேலைகளை செய்து மக்களிடம் வியப்பினை ஏற்படுத்தினார். பட்டூர் குருகுலத்தில் ஆசிரியராகப் பணியாற்றியுள்ளார். பட்டூர் அருகேயுள்ள சிங்கம்புணரியில் சூனியக்கார கூட்டமொன்று மற்ற பரிவாரத் தெய்வங்களையும், ஊர் தெய்வங்களையும் கட்டிப்போட்டு மக்களைத் துன்புறுத்தினர். அதனையறிந்த முத்து வடுகநாதர், மாந்திரீக சித்திகளில் வென்று மக்களைக் காத்தார்.  

## சமாதியடைதல்
முத்துவடுக நாதர் தாம் சமாதியாகும் நாளை முன்னதாகவே அறிவித்தார். எங்கு சமாதி ஆக வேண்டும் என இடத்தைத் தேர்ந்தெடுத்து சமாதியை தயார் செய்துள்ளார். சமாதியில் வைக்க தன்னுடைய கற்சிலையை செய்து அதற்குப் பூசைகள் செய்துள்ளார்.  

அவர் கூறியபடியே 1883-ம் ஆண்டு ஆடி மாதம் ரோஹினி நட்சத்திரத்தில், சமாதியடைந்தார். அவருடைய‌ சமாதியில் பீடம் அமைத்து அவரது சிலையை வைத்துள்ளனர். அவர் பூசித்த வராகி அம்மன் சிலையை இடதுபக்கம் வைத்துள்ளனர்.  

## கோயில்
சிங்கம்புணரி முத்து வடுகநாத சித்தர் கோயில், சிங்கம்புணரி, சிவகங்கை மாவட்டம்  

## ஆதாரங்கள்
# 1580



ஆண்டு **1580** (**MDLXXX**) பழைய யூலியன் நாட்காட்டியில் வெள்ளிக்கிழமையில் துவங்கிய ஒரு நெட்டாண்டு ஆகும்.  

## நிகழ்வுகள்
- சனவரி 31 &ndash; போர்த்துகல்லின் மன்னர் என்றி வாரிசு இல்லாமல் இறந்தார்.
- மார்ச் 25 &ndash; போர்த்துக்கலின் என்றி வாரிசின்றி இறந்ததை அடுத்து, இரு அரசுகளின் விரும்பிய ஒன்றிணைப்பின் மூலம் எசுப்பானியாவின் இரண்டாம் பிலிப்பு போர்த்துகல்லின் அரசராக முதலாம் பிலிப்பு என்ற பெயரில் முடி சூடினார்.
- ஏப்ரல் 6 &ndash; இங்கிலாந்து, பிரான்சு நாடுகளில் டோவர் நீரிணைப் பகுதியில் கடும் நிலநடுக்கம் ஏற்பட்டது.
- சூன் &ndash; இங்கிலாந்து, உதுமானியப் பேரரசுடன் வணிக உடன்பாட்டை ஏற்படுத்தியது.
- சூன் 11 &ndash; புவெனஸ் ஐரிஸ் நகரம் உருவானது.
- இயேசு சபை மதப்பரப்புனர்கள் முகலாயப் பேரரசர் அக்பரின் அவைக்கு வந்தனர்.
- தமிழ் அச்சிடல் வரலாறு: என்றிக்கே என்றிக்கசின் பாவ அறிக்கை நூல் (Confessionario) 214 பக்கங்களில் வெளியானது.

## பிறப்புகள்
- சனவரி &ndash; ஜோன் சிமித், ஆங்கிலேயத் தேடலறிஞர் (இ. 1631)
- ஏப்ரல் 24 &ndash; வின்சென்ட் தே பவுல், பிரெஞ்சு புனிதர் (இ. 1660)

## இறப்புகள்
- சூன் 10 &ndash; லூயிஸ் டி கமோஸ், போர்த்துக்கீசக் கவிஞர் (பி. 1524)
# கத்தி போடுதல்

**கத்தி போடுதல்** என்பது இறைவனுக்கு தன்னுடைய உடம்பில் கத்தியால் குத்தி காயங்களை ஏற்படுத்தும் நேர்த்திக்கடனாகும். இராமலிங்க சவுடேஸ்வரி அம்மனுக்கு, தேவாங்கர் இனத்தினைச் சேர்ந்தவர்கள் இந்த நேர்த்திக் கடனை செலுத்துகிறார்கள். கத்தி போடுதலின் போது ஆடல், பாடலுடன் மார்பிலும், கையிலும், கத்தியால் காயத்தினை ஏற்படுத்துகிறார்கள். இவ்வாறு பாடப்படும் புகழ் பாடல்கள் **தண்டகம்** என அழைக்கப்படும். கத்தி போடுதலின் போது ஏற்படும் காயங்களுக்கு பண்டாரம் எனப்படும் மஞ்சள் மட்டுமே பூசப்படுகிறது. காயத்திற்கு மருத்துவரை அணுகுதல் தெய்வக் குத்தமாக கருதப்படுகிறது.  

இதனை **அலகு சேவை** என்றும் அழைக்கின்றனர்.  

## தொன்மம்

தேவலரின் ஏழாவது அவதாரமான தேவதாஸ் ஸ்ரீ சவுடேஸ்வரி அம்மன் கோவில் ஒன்று அமைத்து அதில் ஸ்ரீ ராமலிங்க சவுடேசுவரியாக எழுந்தருள வேண்டி ஸ்ரீசைலத்தில் உறையும் ஸ்ரீ மல்லிகார்ஜுன சுவாமியையும் ஸ்ரீ பிரமராம்பா தேவியையும் அழைக்கிறார். அவரது அழைப்பை ஏற்ற ஈசனும் அம்மனை முதலில் அழைத்து செல்லும் படி கூறினார். வரும் வழியில் யாரும் திரும்பி தன்னை பார்க்கக் கூடாது என்ற கட்டளையுடன் தேவதாசனோடு அம்மன் பயணமாகிறார். அம்மனது பாத சலங்கை ஒலியின் மூலம் அவர் தங்களோடு வருவதை அனைவரும் அறிந்து கொண்டனர். வழியிலே நதியை கடக்கும் போது அந்த ஒலியானது யாருடைய செவிகளையும் எட்டவில்லை, எனவே அனைவரும் திரும்பி பார்க்கின்றனர். இதனால் கோபமடைந்த பிரமராம்பிகை நீரில் மறைந்து போகிறார். மன்றாடி அழைத்தும் வராத போது அனைவரும் கத்தியால் குத்தி உடலை காயப்படுத்தி கொண்டனர். மனமிரங்கிய அம்மன் நீரில் இருந்து மீண்டும் சவுடேசுவரி அம்மனாக வெளிப்பட்டு அவர்களுடன் வந்து திருக்கோயிலில் எழுந்தருளினார். இதனால் இன்றளவும் நீர் நிலைகளின் அருகே கத்தி போட்டு சவுடேசுவரி அம்மனை அழைப்பது வழக்கமாக உள்ளது.இதனால் சந்ததிகள் காக்கப்படுகின்றன என்பது நம்பிக்கையாகும். மேலும் இதன் நினைவாக ஸ்ரீசைலம் தேவாங்கரின் புண்ணிய தலமாக விளங்குகிறது,கொடியேற்றும் உரிமையும் தரப்பட்டுள்ளது.  

## ஆதாரங்கள்
# பஞ்சாபி இசை

**பஞ்சாபி இசை (Punjabi Music)** என்பது பாக்கித்தானப் பஞ்சாப், இந்தியப் பஞ்சாப் ஆகிய இருபகுதிகளிலும் வழங்கும் இசையாகும். இது நாட்டுப்புற வகை, சூஃபீ வகை, செவ்வியல் வகை எனப் பன்முகப் போக்குகளைக் கொண்டதாகும். குறிப்பாக இதில் பாட்டியாலா கராணா அடங்கும்.  

## நாட்டுப்புற இசை
முதன்மைக் கட்டுரை:பஞ்சாப் நாட்டுப்புற இசை  

### குறும்பா வடிவங்கள்
இவற்றில் தாப்பா, மகியா, தோலா ஆகியவை அடங்கும்.  

## வழிபாட்டு இசை வடிவங்கள்

### சுஃபீ இசை
சுஃபீ இசை என்பது சூஃபி கவிதை வளத்தை பல இசைவகைகளில் பாடுகிறது. இதில் அடங்கும் சூஃபிக் கலைஞர்ககள் பாபா ஃபாரித், புல்லே சாகிப், சா ஃஉசைய்ன், வாரிசு சா,மியான் முகம்மது பக்சி ஆகியோர் ஆவர்.  

### சீக்கிய இசை
சபத் கீர்த்தன். மேலும் காண்க சீக்கிய இசை, Shabad Gurbani .  

## மக்கள் இசை வடிவங்கள்

### பஞ்சாபிப் பாப் இசை

பஞ்சாபி இசை இன்று இந்திய, அமெரிக்க, பெரும்பிரித்தானிய இசைகளின் முதன்மைப் பண்பாட்டு ஊற்றோடும் பாலிவுட் திரையிசையோடும் ஒருங்கிணைந்து விட்டுள்ளது.  

#### பங்கரா
முதன்மைக் கட்டுரை:பங்கரா (இசை  

## செவ்வியல் இசை
- பாட்டியாலா கராணா
- சாம் சௌராசியா கராணா
# சூரசம்ஹாரம்


**சூரசம்ஹாரம்** (*Surasamharam*) என்பது சூரபத்மன் எனும் அரக்கனை அழித்த நிகழ்வாகும். சூரபத்மனை முருகன் அழித்தார். அதன் நினைவாக முருகனுடைய ஆலயங்களில் இந்நிகழ்வினை பெரும் விழாவாக கொண்டாடுகின்றனர்.  

## தொன்மம்
சூரசம்ஹார ஊர்வலம்]]  
காசியப்ப முனிவருக்கும் மாயை என்பவளுக்கும் பிறந்தவர் சூரபத்மன். அவன் வளர்ந்த பிறகு சிவபெருமானை நோக்கி தவமிருந்து இந்திர ஞாலம் எனும் தேரையும், பெண்ணால் பிறக்காத குழந்தையால் மட்டுமே மரணம் என்ற வரத்தையும் பெற்றான். பெற்ற வரத்தால் சக்திகள் மிக்கவனாக தேவர்களையும், நல்லுயிர்களையும் துன்புறுத்தினான். சிவபெருமானின் நெற்றியிலிருந்து பிறந்த ஆறு நெருப்புப் பொறிகள் உருவாயின. அதனை வாயுபகவான் சரவணப் பொய்கையில் சேர்த்தார். அவை ஆறு குழந்தைகளாக கார்த்திகைப் பெண்டிரிடம் வளர்த்தனர். பார்வதி அவர்கள் ஆறு பேரையும் தழுவும் போது அவர்கள் சண்முகனாக ஆனார்கள். பின்பு பார்வதியிடம் வேல் பெற்ற முருகன் சூரபத்மனை போரில் அழித்தான். இந்தப் போரில் வீரபாகு உள்ளிட்ட நவவீரர்கள் முருகனுக்கு படைத்தளபதிகளாக இருந்தனர்.  

## ஆதாரங்கள்
# திரௌபதியம்மன்


**திரௌபதியம்மன்** (Draupati Amman) சமசுகிருத மகாபாரதத்தில் பல கடவுள்களின் அவதாரம் என விவரிக்கப்படுகிறார். ஆதி பார்வதத்தில் சாம்பவா பிரிவில் இந்திராணியின் பகுதி அவதாரம் எனக் குறிப்பிடப்படுகிறார். இருந்தபோதிலும், வைவாகிகாவில் வியாசர், லட்சுமியாகக் குறிப்பிடுகிறார். இசுவர்கரோகணிக பார்வதத்தில், யுதிஸ்டர் சொர்க்கத்தில் திரௌபதி இலட்சுமியாக இருந்தபோது பார்த்ததாக நம்பப்படுகிறது.  

இவரை நாட்டுப்புறத் தெய்வமாகக் கருதப்படுகிறார்.விழாக்காலங்களில் தீ மிதித்தல், அக்னி சட்டி ஏந்தி வலம் வருதல், அலகு குத்துதல் போன்ற நேர்த்திக் கடன்களை பக்தர்கள் செய்கின்றார்கள். பெங்களூர் கரகா திருவிழாவின் ஒன்பதாம் நாள் விழாவில் திரௌபதி அம்மன் ஆதிசக்தி மற்றும் பார்வதி ஆகியோரின் அவதாரமாக வணங்கப்படுகிறார்.  

ஆந்திரப் பிரதேசம், தமிழ்நாடு, கருநாடகம் ஆகிய மாநிலங்கள் மற்றும் இலங்கை, சிங்கப்பூர், மலேசியா மற்றும் தென்னாப்பிரிக்கா ஆகிய நாடுகளில் சுமார் 400 கோயில்கள் உள்ளன. திருவிழாக்களின் போது திரௌபதியம்மன் கதைப் பாடலை வில்லிசையில் பாடும் வழக்கமும் உள்ளது. மற்றும் ஈழத்தில் மட்டக்களப்பு மாவட்டத்திலே திரௌபதியம்மனுக்கு பெரும்பாலான ஆலயங்கள் காணப்படுகின்றன. இவற்றில் வருடாந்த திருச்சடங்கு இடம்பெறும் (ஆகமம் சாராத)ஆலயங்கள் காணப்படுகின்றன. இவற்றில் பாண்டவர்கள் கொலுவிருந்து விரதம் ஏற்று பாண்டவர்கள் வனவாசம் புகுதலும் அருச்சுணர் தவநிலை ஏறுதலும் தீமிதித்தல் இடம்பெற்று தீப்பள்ளய சடங்குடன் இனிதே நிறைவு பெறும்.  

## கோயில்கள்
- சங்கொலிகுப்பம் திரெளபதி கடலூர்
- பாண்டிருப்பு திரௌபதை அம்மன் கோயில், இலங்கை
- மட்டிக்களி ஸ்ரீ திரௌபதாதேவி ஆலயம், மட்டக்களப்பு, இலங்கை.,]]
- புதூர் திரௌபதியம்மன் ஆலயம் மட்டக்களப்பு, இலங்கை.
- திருபழுகாமம் திரௌபதியம்மன் ஆலயம் மட்டக்களப்பு, இலங்கை.
- மகிழவட்டுவான் திரௌபதியம்மன் ஆலயம் மட்டக்களப்பு, இலங்கை.
- புராணசிங்கபாளையம் திரௌபதியம்மன் கோயில், விழுப்புரம் மாவட்டம்
- கிளாப்பாக்கம்‌ திரௌபதியம்மன் கோவில், விழுப்புரம் மாவட்டம்.
- பண்பொழி திரௌபதி அம்மன் கோயில்
- சேந்தநாடு திரௌபதியம்மன் கோயில், உளுந்தூர்பேட்டை
- கடம்பூர் திரௌபதியம்மன் கோயில்
- சத்தியவாடி திரௌபதியம்மன் கோயில், திருவண்ணாமலை
- சோரப்பட்டு திரௌபதியம்மன் கோயில், விழுப்புரம்
- சிறுகிராமம் திரௌபதி அம்மன் கோயில், கடலூர் மாவட்டம்
- பாஞ்சாலிபுரம் திரௌபதி அம்மன் கோயில், மட்டக்களப்பு

- ஸ்ரீ தர்மராஜர் உடனுறை ஸ்ரீ திரௌபதியம்மன் கோயில், பிள்ளைச்சாவடி, வானூர் வட்டம், விழுப்புரம் மாவட்டம், தமிழ்நாடு, இந்தியா 605014
- மடப்பட்டு திரௌபதியம்மன் கோயில், உளுந்தூர்பேட்டை
- மோகனூர் திரௌபதியம்மன் கோயில், நாமக்கல்
- நரங்கியன்பட்டி திரௌபதியம்மன் கோயில்
- பொணீய கொழப்பலுசிர் திரௌபதியம்மன் கோயில், திருவண்ணாமலை
- ரங்கராஷபுரம் திரௌபதியம்மன் கோயில், திருவண்ணாமலை
- சித்தருகாவூர்புதுசிர் திரௌபதியம்மன் கோயில், திருவண்ணாமலை
- சின்னசேலம் திரௌபதியம்மன் கோயில், சின்னசேலம் வட்டம்.
- நல்லான்பிள்ளை பெற்றான் திரௌபதியம்மன் கோயில், விழுப்புரம்
- கொணலூர் திரௌபதியம்மன் கோயில், விழுப்புரம்
- மாத்தூர் திரௌபதியம்மன் கோயில், விழுப்புரம்
- துத்திப்பட்டி திரௌபதியம்மன் கோயில், விழுப்புரம்
- கடம்பூர் திரௌபதியம்மன் கோயில், விழுப்புரம்
- இரட்டணை திரௌபதியம்மன் கோயில், விழுப்புரம்
- திரௌபாதி அம்மன் கோவில் ,சொட்டையன் தெரு ,சூரமங்கலம் ,சேலம்

## காட்சியகம்

###### <u>அன்னையின் திருவுருவ படங்கள்</u>

## ஆதாரங்கள்
# வானாக்போரி அனல் மின் நிலையம்



**வானாக்போரி அனல் மின் நிலையம்** *(Wanakbori Thermal Power Station)* இந்தியாவில் உள்ள குசராத்து மாநிலத்தின் கேடா மாவட்டத்தில், மாகி ஆற்றங்கரையில் நிறுவப்பட்டுள்ளது. இம்மின் உற்பத்தி நிலையத்தில் 210 மெகாவாட் கொள்திறன் அளவுள்ள ஏழு மின்னுற்பத்தி அலகுகள் உள்ளன  

| நிலை I | 1 | 210 | மார்ச்சு 1982 | செயல்படுகிறது |
| --- | --- | --- | --- | --- |
| நிலை I | 2 | 210 | சனவரி, 1983 | செயல்படுகிறது |
| நிலை I | 3 | 210 | மார்ச்சு, 1984 | செயல்படுகிறது |
| நிலை I | 4 | 210 | மார்ச்சு, 1986 | செயல்படுகிறது |
| நிலை I | 5 | 210 | செப்டம்பர் 1986 | செயல்படுகிறது |
| நிலை I | 6 | 210 | நவம்பர் 1987 | செயல்படுகிறது |
| நிலை II | 7 | 210 | திசம்பர் 1998 | செயல்படுகிறது |
# சிக்கா அனல் மின் நிலையம்



**சிக்கா அனல் மின் நிலையம்** *(Sikka Thermal Power Station)* இந்தியாவில் உள்ள குசராத் மாநிலத்தின் முக்கிய தொழில் நகரமான யாம் நகரில் நிறுவப்பட்டுள்ளது. நிலக்கரியை எரிபொருளாகப் பயன்படுத்தும் குசராத்து மாநிலத்திலுள்ள மின்னுற்பத்தி நிலையங்களில் சிக்கா அனல் மின் நிலையமும் ஒன்றாகும்.  

120 மெகாவாட் கொள்திறன் அளவுள்ள இரண்டு மின்னுற்பத்தி அலகுகள் இங்கு உள்ளன. இவற்றைத்தவிர 250 மெகாவாட் மின்னுற்பத்தி திறன் கொண்ட மேலும் இரண்டு அலகுகள் இங்கு அமைக்கப்பட்டு வருகின்றன.  

## மின்னுற்பத்தி கொள்திறன்
| நிலை I | 1 | 120 | மார்ச்சு 1988 | செயல்படுகிறது |
| --- | --- | --- | --- | --- |
| நிலை I | 2 | 120 | மார்ச்சு, 1993 | செயல்படுகிறது |
| நிலை I | 3 | 250 | 2015 மார்ச்சு | உற்பத்தி தொடங்கவில்லை |
| நிலை I | 4 | 250 | 2015 செப்டம்பர் | உற்பத்தி தொடங்கவில்லை |
# நெஃப் தொகுப்புவினை

**நெஃப் தொகுப்புவினை** *(Nef synthesis)* என்பது கரிம வேதியியலில் ஆல்டிகைடுகள் மற்றும் கீட்டோன்களுடன் சோடியம் அசிட்டிலைடுகள் சேர்த்து அசிட்டிலெனிக் கார்பினால்கள் தயாரிக்கும் முறையைக் குறிக்கிறது. யான் அல்ரிக் நெஃப் 1899 ஆம் ஆண்டு இவ்வினையைக் கண்டறிந்த காரணத்தால் அவர் பெயராலேயே இவ்வினை அழைக்கப்படுகிறது.  

இச்செயல்முறை பெரும்பாலும் தவறுதலாக நெஃப் வினை என்ற பெயரால் அழைக்கப்படுகிறது . நெஃப் வினை என்பது தொடர்பற்ற ஒரு வேதியியல் உருமாற்ற வினையாகும் என்று சரியாகக் கண்டறிந்து கூறியவரும் இதே வேதியியலர் யான் அல்ரிக் நெஃப் என்பது குறிப்பிடத்தக்கது ஆகும்.
# பரமபத வாசல்

**பரமபத வாசல்** என்பது திருமாலின் வசிப்பிடமாக அறியப்படும் வைகுந்தத்தின் வாசலாகும். இதனை சொர்க்க வாசல், வைகுந்த வாசல் எனப் பல பெயர்களில் அழைக்கின்றனர். இந்த வாசலைக் கடந்தால் முக்தி கிடைக்குமென்பது இந்துகளின் நம்பிக்கையாகும்.  

வைகுந்த ஏகாதேசி நாளன்று திருமால் கோயில்களில் பரமபத வாசல் திறக்கும் நிகழ்ச்சி நடக்கிறது. இந்த வாசல் நம்மாழ்வார் வைகுந்தம் செல்லும் வரை மூடியிருந்தது. அவரை இந்த வாசல்வழியாக சென்று முக்தி அடைந்தவர்.  

## ஆதாரங்கள்
# ரிடில் ஏரி



மிசோரம் மாநிலத்தின் மிக பெரிய ஏரியான ரிடில் (Rih Dil) மியான்மரில் உள்ளது. ரிடில் ஏரியானது இந்தோ-பர்மா எல்லைக் கிராமமான ஸொகத்தாரிலிருந்து 3 கி.மீ தொலைவில் அமைந்துள்ளது. ஒரு மைல் நீளமும் அரை மைல் அகலமும் கொண்டது. 60 அடி வரை ஆழமுள்ளது. பர்மாவின் சின் மாநிலத்தில் ரிக் கோத்தார் என்ற இடத்தில் ரிடில் ஏரி அமைந்துள்ளது. சுதந்திரக்கு முன் வரை இந்த ஏரி இந்திய எல்லைக்குள் இருந்துள்ளது.  

எல்லை பிரிக்கப்பட்டதின் பின்பாக தற்போது மியான்மரில் உள்ளது. மிஸோ மக்கள் இறந்த பின் அவர்கள் ஆன்மா இந்த ஏரியில் கலப்பதாக நம்புகின்றனர். இந்த ஏரி உயரத்தில் இருந்து பார்க்கும்பொழுது தாமரை இலை வடிவில் தெரிகிறது.  

## பயணம்

ரிடில் ஏரிக்கு நேரில் செல்வது அவ்வளவு எளிதானதாக இல்லை. பர்மாவில் இருந்து சகாயிங்க் பகுதியில் இருந்து யங்கூன் முதல் மோனிவா வரை பேருந்து தடம் உள்ளது. குறுகிய நெருடலான பாதையில் பயணிக்க வேண்டியுள்ளதால் 33 இருக்கைகள் கொண்டுள்ள சிற்றுந்து பயணத்தை மேற்கொள்கின்றனர். இந்தியாவில் இருந்து வரும் பயணிகள் இந்தோ- மியன்மர் எல்லைப்பகுதியில் உள்ள சாம்பய் பகுதியினை அடைந்து அங்கே ரூ. 10/- க்கு அனுமதி பெற்று நேரடியாக ரடில் ஏரி (Rih Dil Lake) க்கு பேருந்து மூலம் 22 கி.மீ. பயணம் மேற்கொண்டு சென்றடைகின்றனர்.
# தீ மிதித்தல்

யில் தீ மிதித்தல்]]  

**தீ மிதித்தல்** என்பது வெறும் காலில் தீயூட்டப்பட்ட எரிக்கரியின் மீதோ, சுடு கல்லின் மீதோ நடப்பதைக் குறிக்கும்.  

உலகின் பலப்பகுதிகளிலும் இது நடைமுறையில் உள்ளது. இதன் மிகப் பழைய குறிப்புகள் இந்தியாவின் இரும்பு யுகம் இல் கிடைக்கின்றன. இது பெரும்பாலும் ஒரு சமயம் சார்ந்த சடங்காகவோ, ஒரு நபரின் வலிமை மற்றும் வீரத்தின் சோதனையாகவோ அல்லது ஒருவரின் நம்பிக்கையின் சோதனையாகவோ பயன்படுத்தப்படுகிறது.  

, 2016]]  

தீக்காயங்களைத் தூண்டுவதற்கு பாதங்கள் தரையில் தொடர்பு கொள்ளும் நேரம் போதுமானதாக இல்லை என்பதாலும், எரியும் கரி ஒரு நல்ல வெப்பக் கடத்தி அல்ல என்பதாலும் தீ மிதிப்பதால் காயங்கள் ஏற்படுவது மிகவும் குறைவு என தற்கால இயற்பியல் விளக்குகின்றார்கள்.  
## இந்து சமயத்தில்

இது இந்து சமயத்தில் நேர்த்திக் கடன்களில் ஒன்றாகும். இதனை அக்னி குண்டம் இறங்குதல், பூமிதித்தல் என்ற பல பெயர்களில் அழைக்கின்றார்கள். இவ்வாறு தீ மிதிப்பவர்களை மருளாளிகள் என அழைக்கின்றார்கள்.  

தீ மிதித்தலுக்காக காப்பு கட்டி பக்தர்கள் விரதம் இருக்கின்றார்கள். அம்மன் கோயில்களின் முன்பு தீ மிதித்தலுக்காக அக்னி குண்டம் தயார் செய்யப்படுகிறது. அம்மன் கோயில் திருவிழாக்களின் போது, சாமியாடிக் கொண்டு நீர்நிலைகளிலிருந்து நீராடி மாலையணிந்து பூக்குழிக்கு வருகின்றார்கள். பக்தியின் பரவசத்தில் இருந்துகொண்டு வரிசையாக பூக்குழிக்குள் இறங்குகிறார்கள்.  

இவ்வாறு பூக்குழி இறங்குபவர்களுக்கு காயம் ஏற்பட்டாலோ, அதில் விழுந்தாலோ அவை அபசகுணமாக கருதப்படுகிறது.  

## ஆதாரங்கள்
# பரித்கோட் ராஜ் மகால்

**ராஜ் மகால்** அல்லது **ரோயல் அரண்மனை** (*Raj Mahal or Royal Palace*) என அறியும் இம்மாளிகை, இந்தியாவின் பஞ்சாப் மாநிலத்திலுள்ள பரித்கோட் நகரத்தின் இதயப்பகுதியில் அமைந்துள்ளது. 'ராஜ் மஹால்' எனும் இந்த பிரம்மாண்டமான கட்டிடம், 19-ம் நூற்றாண்டு சீக்கிய தலைவராக இருந்த மகாராஜா 'கன்வர் சிறீ பிக்ரமா சிங் பகதூர்' (*Sri Bikrama Singh Bahadur*) என்பவர் ஆட்சி காலத்தில் (1885-1889) மகாராஜா பல்பீர் சிங் (* Maharaja Balbir Singh*) மேற்பார்வையின் கீழ் நிறுவப்பட்டதாக அறியமுடிகிறது.  

## கட்டமைப்பு
முற்காலத்தில், இந்த மகால் ஒரு அரச குடும்பத்தின் குடியிருப்பு இடமாக இருந்துள்ளது என்றாலும், தற்பொழுது மகாராஜா பிக்ரம சிங்கின் வம்சாவளிகள் இங்கு வசித்து வருகின்றனர். மேலும், இந்த பாரம்பரியமான கட்டிடத்தின் நுழைவாயிலுக்கு, 'ராஜ் தியோரி' (*Raj Deori*) என்னும் பெயரால் அழைக்கப்படுகிறது. அந்த கட்டிடத்தின் ஒருபகுதியில், 'பல்பீர்' என்ற பெயரில் மருத்துவமனை செயல்படுகின்றது. மேலும் இந்த அரண்மனையில் 37 விசாலமான அறைகள், சீக்கிய குருத்வாரா, நீச்சல் குளம் குழந்தைகள் திடலுடன் பொருள், மற்றும் அற்புதமான ஓவியங்கள் நிறைந்த ஒரு மண்டபமும் உள்ளது.  

## கட்டிடக் கலை
ராஜ் மகால் மாளிகையில் உள்ள காவல் கோபுரங்கள் மற்றும் கண்ணாடி வேலைப்பாடுகள் நிறைந்துள்ள இது, பிரஞ்சு கட்டிடக்கலையின் தாக்கத்தில் இருந்து உருவாக்கப்பட்டதாக கருதப்படுகிறது. இந்த அழகிய அரண்மனையை சுற்றியுள்ள பிராந்தியம் முழுவதும் பாலைவனமாக காணப்பட்டாலும், இவ்வரண்மனை பகுதியில் சுமார் 15 ஏக்கர் பரப்பளவில் அலங்கரிக்கப்பட்ட பச்சை புல்வெளிகள் நேர்த்தியாக இந்திய மத்திய மற்றும் மாநில அரசுகளால் பராமரிக்கப்படுகிறது. அழகிய காவல் கோபுரங்களுடன் வடிவமைக்கபட்டுள்ள இந்த மாளிகையின் சுவர்கள், ஒவ்வொன்றும் பெருமை வாய்ந்த பழங்கால ஓவியங்கள் கொண்டு அலங்கரிக்கப்பட்டுள்ளது.
# சூரத் அனல் மின் நிலையம்


**சூரத் அனல் மின் நிலையம்** *(Surat Thermal Power Station)* இந்தியாவில் உள்ள குசராத் மாநிலத்தில் உள்ள சூரத் மாவட்டம் நானி நரோலி கிராமத்தில் நிறுவப்பட்டுள்ளது. பழுப்பு நிலக்கரியை அடிப்படை எரிபொருளாகப் பயன்படுத்தும் அனல் மின் நிலையமாக சூரத் அனல் மின் நிலையம் உள்ளது. அரசுக்குச் சொந்தமான குசராத்து தொழிற்கூட்டு மின் நிறுவனம் (GIPCL) சூரத் அனல் மின் நிலையத்தை இயக்கி வருகிறது  

## கொள்திறன்

500 (4X125) மெகாவாட் கொள்திறன் அளவுள்ள மின்னுற்பத்தி அலகுகள் இங்கு உள்ளன.  

| 1 | 1 | 125 | 1999 நவம்பர் | செயல்படுகிறது |
| --- | --- | --- | --- | --- |
| 1 | 2 | 125 | 1999 நவம்பர் | செயல்படுகிறது |
| 2 | 3 | 125 | 2010 ஏப்ரல் | செயல்படுகிறது |
| 2 | 4 | 125 | 2010 ஏப்ரல் | செயல்படுகிறது |
# சாமுகி



**சாமுகி** (*Shahmukhi*, *ஷாமுகி*, , பஞ்சாபி மொழியை எழுத பஞ்சாபிலுள்ள முசுலிம்கள் பயன்படுத்தும் பெர்சிய-அராபிய எழுத்துமுறை ஆகும்; இதன் நேரடிப் பொருள் "அரசரின் (ஷா) வாயிலிருந்து" என்பதாகும். இது பொதுவாக நஸ்தலீகு வரிவடிவத்தில் எழுதப்படுகின்றது. பஞ்சாபி மொழியில் பயன்படுத்தப்படும் இரு எழுத்துமுறைகளில் பெர்சிய-அராபிய முறை ஒன்றாகும்; மற்றது குர்முகி.  

சாமுகி எழுத்துமுறையை முதலில் பஞ்சாபின் சூபி கவிஞர்கள் பயன்படுத்தினர்; 1947இல் பாக்கித்தான் உருவாக்கத்தை அடுத்து பாக்கித்தானிய பஞ்சாபில் முஸ்லிம் மக்கள் எழுதும் வழமையான எழுத்துமுறையானது; தற்கால இந்திய பஞ்சாபில் இந்துக்களும் சீக்கியர்களும் குர்முகி எழுத்துமுறையைத் தழுவினர்.  

இந்தியப் பஞ்சாபில் இதன் பயன்பாடு பெரும்பாலும் மூத்த தலைமுறையினரிடம் மட்டுமே உள்ளது. ஆயினும் பஞ்சாபி மொழியில் முதுகலைப் பட்டப்படிப்பு படிப்பவர்களுக்கு இந்த எழுத்துமுறையை அறிந்திருப்பது பரிந்துரைக்கப்பட்டுள்ளது. இருப்பினும் இந்திய சம்மு காசுமீரில் போத்தோயரி பேச்சுமொழியைப் பதிய முதன்மை எழுத்துமுறையாக சாமுகி பயன்படுத்தப்படுகின்றது.  

சாமுகி வலதுபுறம் தொடங்கி இடது புறம் நோக்கி எழுதப்படுகின்றது; குர்முகி இடதிலிருந்து வலதாக எழுதப்படுகின்றது. இரண்டு எழுத்துமுறைகளுக்கும் உள்ள ஒப்பீட்டைக் கீழே காணலாம்:  

, dash, மேல் வலது: குர்முகி, கீழே: சாமுகி.]]  
## மேற்சான்றுகள்
# ரஞ்சித் சிங் அருங்காட்சியகம்

**மகாராஜா ரஞ்சித் சிங் அருங்காட்சியகம்** (*Maharaja Ranjit Singh Museum*) , இந்திய பகுதியின் பஞ்சாப் மாநிலத்திலுள்ள அமிருதசரசு நகரின் வடக்கு பகுதி லாரன்ஸ் சாலையிலுள்ள, 'ராம் பாக்' தோட்டப்பூங்காவில் அமைந்துள்ளது. நான்காம் சீக்கிய குருவான 'குரு ராம் தாசு' எனபவர் பெயரில் அமைந்துள்ள ராம் பாக் பூங்கா, லாகூர் 'ஷாலிமார் பாக்' சார்பில் 1818-ல் அடிக்கல் நாட்டப்பட்டதாக கருதப்படுகிறது. துவக்கத்தில் ராசவம்சத்தினரின் கோடைக்கால மாளிகையாக விளங்கிய இந்த கட்டிடம், மகராஜா ரஞ்சித் சிங் உரிமையில் இருந்து, பின்னர் ஒரு அருங்காட்சியகமாக மாற்றப்பட்டது.  

## சேகரிப்புகள்
இந்த அருங்காட்சியகத்தில், பல்வேறு ஆயுதக்கருவிகள், புராதன நாணயச்சேகரிப்புகள் மற்றும் எழுத்துப்பிரதிகள் போன்றவை காட்சிக்கு வைக்கப்பட்டிருக்கின்றன. இவ்வாறான பழம்பெரும் பொருட்களில் பெரும்பாலானவை முகலாயர் காலத்தை சேர்ந்தவையாகும்.  

## காணவேண்டியவை
அமிருதசரசுவின் 'ராம் பாக்' பூங்காவில் உள்ள இந்த காட்சியகத்தில், பஞ்சாப் பகுதியை ஆண்ட அரசர்களின் அரண்மனைகள், அரசவைக்காட்சிகள், ராச வம்சத்தினரின் கூடார வாச காட்சிகள் போன்றவை சித்தரிக்கப்பட்ட தூரிகை வண்ண ஓவியங்களும், உலகப்பிரசித்தி பெற்ற கோஹினூர் வைரத்தின் மாதிரி (நகல்) ஒன்றும், மஹாராஜா ரஞ்சித் சிங் பயன்படுத்திய முத்திரை பொதிக்கப்பட்ட பர்வானா (விரல் அணிகலன்) ஒன்றும் இங்குள்ள இதர விசேடமான காட்சிப்பொருட்களாகும். சீக்கிய இனத்தாரின் வரலாறு, மற்றும் பாரம்பரியம் குறித்த ஆழமான தகவல்களை அளிக்கும் இந்த அருங்காட்சியகத்தை, தோட்டப்பூங்காவில் உள்ள ஒரு பிரம்மாண்ட வாசல் அமைப்பை கடந்து சென்றால் இந்த அருங்காட்சியக மாளிகையை அடையலாம்.  

## நுழைவுத் தகவல்
- **முகவரி**: மகாராஜா ரஞ்சித் சிங் மியூசியம், லாரன்சு சாலை, கம்பனி பாக் (ராம் பாக்), பஞ்சாப் மாநிலம் அமிருதசரசு அஞ்சல் குறியீடு: 143001,
- **அனுமதித் தகவல்**: இலவச நுழைவு (கட்டணமில்லா காட்சியகம்), (செவ்வாய்க்கிழமை முதல், ஞாயிற்றுக்கிழமை வரை மட்டுமே).
- **கால அட்டவணை**:
| பார்வை நாட்கள் | பார்வைக் காலம் | பார்வைக்கால அளவு |  |
| --- | --- | --- | --- |
| ஞாயிறு | காலை:10:00-மாலை:09:00 | 1 - 2 மணிகள் |  |
| திங்கள் | அனுமதி இல்லை | அனுமதி இல்லை |  |
| செவ்வாய் | காலை:10:00-மாலை:05:00 | 1 - 2 மணிகள் |  |
| புதன் | காலை:10:00-மாலை:05:00 | 1 - 2 மணிகள் |  |
| வியாழன் | காலை:10:00-மாலை:05:00 | 1 - 2 மணிகள் |  |
| வெள்ளி | காலை:10:00-மாலை:05:00 | 1 - 2 மணிகள் |  |
| சனி | காலை:10:00-மாலை:09:00 | 1 - 2 மணிகள் | } |

## இவற்றையும் காண்க
- ரஞ்சித் சிங் போர் அருங்காட்சியகம்
- ரஞ்சித் சிங்

## சான்றாதாரங்கள்

- ரஞ்சித் சிங் அருங்காட்சியக கட்டிடம்
# அப்பா பைத்தியம் சாமிகள்

**அப்பா பைத்தியம் சாமிகள்** என்பவர் தமிழகம் மற்றும் புதுச்சேரியில் வாழ்ந்த சித்தராவார். இவர் கருவூர் கோட்டை ஜமீன் வாரிசாகச் சித்திரை 8 1859 அன்று பிறந்தவர். பதினாறு வயதில் வீட்டினை விட்டு வெளியேறிப் பழனியில் தங்கினார். அழுக்கு சுவாமி எனும் சித்தரைக் குருவாக ஏற்றுச் சித்துகளைக் கற்றார்.  

பக்தர்களிடம் தன்னைப் பைத்தியம் என்று இவர் கூறிக் கொண்டமையால் பைத்திய சாமி என்றும், பக்தர்களின் கோரிக்கைகளைத் தந்தைபோல இருந்து நிறைவேற்றுவதால் அப்பா பைத்தியம் சாமிகள் என்றும் அழைக்கப்பட்டார். எண்ணற்ற ஊரில் தங்கிப் பக்தர்களுக்கு உதவிய இவர் சேலம் சூரமங்கலத்தில் 141 -ஆவது வயதில் தை 28 2000-ஆம் ஆண்டு ஜீவ சமாதி அடைந்தார்.  

## கோயில்கள்
- அப்பா பைத்தியம் சாமிகள் திருக்கோயில், கோரிமேடு, புதுச்சேரி
- அப்பா பைத்தியம் சாமிகள் ஜீவசமாதி மற்றும் கோயில், சூரமங்கலம், சேலம்

## ஆதாரங்கள்
# சாம்மி (நடனம்)

**சாம்மி** *(Sammi)*' (குர்முகி: ਸੰਮੀ, சாமுகி: سمّی) பஞ்சாபின் மரபு இசைவடிவ நடனம் ஆகும். இது பஞ்சாப் இனக்குழு மக்கள் உருவாக்கி வளர்த்த மகளிர் நடன வடிவம் ஆகும். இது பாக்கித்தான சந்தால்பார் பகுதியில் பரவலாக விளங்குகிறது. இதை பாழிகார், இராய், உலோபனா, சான்சி இனக்குழுசார்ந்த மகளிர் ஆடுகின்றனர்.  

மார்வாடி இளவரசி சாம்மி இராசத்தான இராஜ்குமார் ச்ச்குமார் பிவுக்கு ஏண்கிய உணர்ச்சி ததும்ப ஆடிய நடனமாக தொன்மக் கதையொன்று கூறுகிறது.  

## உடை

நடனம் ஆடுவோர் பொலிவான வண்ணக் குர்த்தாவும் இலெகெங்கா எனும் நன்கு பறக்கும் பாவாடையும் அணிந்து ஆடுவர். இந்நடனம் ஆடும்போது ஒரு சிறப்புவகை வெள்ளி முடியணி அணிவர்.  

## நிகழ்த்தல்

கித்தா நடனம் போலவே இந்நடனமும் வட்டமிட்டு ஆடுவர். ஆடுவோர் ஒரு வலய வடிவில் நின்று முகப்புப் பக்கவாட்டில் இருந்து கைகளை வீசியபடி நடனம் ஆடுவர். மிகப் பரவலாக பாடப்படு சாம்மி பாட்டு "**சாம்மி மேரி வான் (Sammi Meri wan..)**" என்ற பாடலாகும்.
# சபர்மதி அனல் மின் நிலையம்

**சபர்மதி அனல் மின் நிலையம்** *(Sabarmati Thermal Power Station)* இந்தியாவின், குசராத்து மாநிலத்தில் உள்ள நகரமான அகமதாபாத் நகரில் நிறுவப்பட்டுள்ளது. நிலக்கரியை அடிப்படை எரிபொருளாகப் பயன்படுத்தும் அனல் மின் நிலையமாக சபர்மதி அனல் மின் நிலையம் விளங்குகிறது. ”டோர்ரண்ட் சக்தி” என்ற நிறுவனம் சபர்மதி அனல் மின் நிலையத்தை இயக்குவதால் டோர்ரண்ட் சபர்மதி அனல் மின் நிலையம் என்ற பெயராலும் இம்மின்னுற்பத்தி நிலையம் அழைக்கப்படுகிறது.  

37.5 மெகாவாட் (2X3.75 மெகாவாட் மற்றும் 4x7.5 மெகாவாட்) கொள்திறன் அளவில் முதலாவது மின்னுற்பத்தி் நிலையம் இப்பகுதியில் 1934 ஆம் ஆண்டு செயல்படத் தொடங்கியது. உரிய அசலான மின்னுற்பத்தி நிலையத்தில் புதிய அனல் மின் நிலையம் 422 மெகாவாட் (1x60 மெகாவாட் , 1x120 மெகாவாட் மற்றும் 2x121 மெகாவாட்) கொள்திறன் அளவில் தொடங்கப்பட்டு தற்போது செயல்பட்டு வருகிறது.  

| C | 60 | 1997 | செயல்படுகிறது |
| --- | --- | --- | --- |
| D | 120 | 1978 | செயல்படுகிறது |
| E | 121 | 1984 | செயல்படுகிறது |
| F | 121 | 1988 | செயல்படுகிறது |
# சத்து மா (உணவு)

**சத்து மா** *(Sattu)* என்பது பருப்புகளும் சிறுகூலங்களும் கலந்த மாவு அல்லது பொடியாகும். இது இந்தியாவிலும் பாக்கித்தானிலும் முதன்மை உணவாகவோ துணை உணவாகவோ பயன்படுகிறது.  

## வரலாறு
சத்து மா பொடித்தல் மிகப் பண்டைய கால முதலே வழக்கில் இருந்து வருகிறதுஇது இந்தியா முழுவதிலும் பரவலாக பயன்பாட்டில் உள்ளது. இது பீகாரில் தேசி அல்லது உள்நாட்டு ஆர்லிக்சு என வழங்கப்படுகிறது.  

## பயன்பாடு

பஞ்சாபில் இது பார்லி வறுத்துப் பொடித்துச் செய்யப்படுகிறது.  

## சத்து மாவின் கலவைகள்
சத்து மா உலர் பருப்புகளையும் உலர் கூலங்களையும் குறிப்பாகப் பார்லி அல்லது துவரம் பருப்பை வறுத்துப் பொடித்துச் செய்யப்படுகிறது. மரபாக இது பருப்பு வகையறாக்களை வாணலியில் இட்டு மணலுடனோ இல்லாமலோ வறுத்து செய்வர்.வறுத்ததும் இவற்றைச் சலித்துப் பின்னர் நுண்ணிய பொடியாக்குவர்.
# சித்தானந்த சுவாமிகள்

**சித்தானந்த சுவாமிகள்** என்பவர் 18ம் நூற்றாண்டில் வாழ்ந்த சித்தராவார். இவர் காரைக்கால் மாவட்டம் அக்கரைவட்டம் கிராமத்தில் இவரது சமாதியடைந்துள்ளார். அங்குள்ள சௌந்தரியவல்லி உடனுறை சோமநாதர் கோயிலின் மரத்தடியில் இவர் சமாதியடைந்தார். எனவே தற்போது அங்கு சமாதிக் கோயில் அமைக்கப்பட்டுள்ளது. இவர் செங்குந்தர் மரபை சேர்ந்தவர்.  

இவர் சித்துகளை செய்வதில் வல்லவராகவும், சித்துகளை ஆனந்தமாக செய்வதாலும் சித்தானந்த சாமிகள் என்று அழைத்தனர். சித்தானந்தர் கடலூரில் பிறந்தவர். இவர் புதுவையில் முத்தையால்பேட்டையில் வாழ்ந்து வந்த முத்துக்குமாரசாமிப் பிள்ளையின் மனைவியின் கடுமையான வயிற்று வலியை நீக்கினார். அவர்களின் கோரிக்கைப்படி அவர்களின் வீட்டில் வசித்தார்.  

முத்தையா முதலியார் என்பவர் சித்தர் மேல் மிகப்பற்றுடன் இருந்தார். அவருடைய மனைவி சித்தானந்தரை தன்னுடைய மகனைப் போல பாவித்து பசியைப் போக்க உணவளித்து வந்தார்.  

இவருக்கு ஆவணி மாதத்தில் குருபூசை நடத்தப்படுகிறது.  

புதுச்சேரி மாவட்டம் கருவடிக்குப்பத்தில் இவருக்கு கோயில் அமைக்கப்பட்டுள்ளது.  

## ஆதாரங்கள்
# பூல்காரி (பூப்பின்னல்)



**பூல்காரி (பூப்பின்னல்) ** *(Phulkari)* என்பது பஞ்சாப் பகுதி பின்னுவேலை நுட்பம் ஆகும். இதன் பொருள் பூவேலை என்பதாகும். இது இந்தியப் பஞ்சாபிலும் பாக்கித்தானியப் பஞ்சாபிலும் வழக்கில் உள்ளது. இது முதலில் பின்னல் வேலை அனைத்தையும் குறித்தாலும் இப்போது துப்பட்டாக்களையும் தலைக்கான கைக்குட்டைகளையும் மட்டும் பின்னும் வேலையைக் குறிக்கிறது.. அன்றாடப் பயனுக்காக, தளர்வாக எளிதாகப் பின்னப்படு *ஒடினி* (தலையணி), துப்பட்டா and மேலாடைகள் *பூல்காரிகள் (பூவேலைகள்)* எனப்படும். திருமணம், பிறந்த நாள் போன்ற சிறப்பு நிகழ்வுகளுக்கான உடலைப் போர்த்தும் ஆடைகளில் ஆடை முற்றிலும் விரவிய பூப்பின்னல் வேலை *பாக்* ("தோட்டம்") எனப்படும். ஆடையில் அங்கங்கு அமையும் சிதறிய பூவேலைகள் "ஆதா பாக்" (பகுதித் தோட்டம்) எனப்படும். இவை வெண்துணியில் வெள்ளை அல்லது மஞ்சட் பட்டு புரியால் பின்னப்படுகின்றன. இவை நடுவில் உள்ள கருமுகை ( "chashm-e-bulbul" ) (இது பூநடுவுள்ல பொலன் வட்டம் போன்றது) எனப்படும் நடுவட்டத்தில் தொடங்கி ஆடை முழுவதும் அல்லப்படும் அல்லது பின்னப்படும்.  
## சொற்பொருள்
*பூல்* என்றால் பூ என்று பொருள். *காரி* என்றால் கைவினை என்று பொருள். எனவே பூல்காரி என்றால் பூவேலை என்று பொருள்படும். இது பூப்பின்னல் வேலையிக் குறிப்பிடும்.  
## பருந்துப் பார்வை

பஞ்சாப் இவ்வகைப் பூல்காரி வேலைகட்குப் பெயர்போகியதாகும். இந்தப் பூவெளை கரட்டுக் கைநெசவுத் பருத்தித் துணியில் நார்ப்பட்டுப் புரிகொண்டு பின்னப்படுகிறது. பூல்காரிளில் பெரும்பாலும் வடிவியல் பாணி உருவங்களே பின்னப்படும்.
# கம்பளி ஞானதேசிகர்

**கம்பளி ஞானதேசிகர் சுவாமிகள்** என்பவர் புதுச்சேரியில் வாழ்ந்த சித்தராவார். இவர் கம்பளியை போர்த்திக் கொண்டிருந்த காரணத்தினால் கம்பளி சித்தர், கம்பளி சாமிகள் என்ற பெயர்களில் அழைக்கப்பட்டார். ரசவாதம் உள்ளிட்ட பல சித்துகளை அறிந்திருந்தார். ஓரிடத்திலிருந்து மறைந்து வேறிடத்தில் தோன்றுவது, ஆள்காட்டி விரலில் சுருட்டினைப் பற்ற வைப்பது போன்ற சித்துகளைச் செய்துள்ளார்.  

இச்சித்தர் 1874 டிசம்பர் மாதத்தில் ஜலசமாதி அடைந்தார்.  

## கோயில்கள்
தட்டாஞ்சாவடி கம்பளி ஞானதேசிகர் சமாதிக் கோயில், புதுச்சேரி  

## ஆதாரங்கள்
# அலுமெல்


**அலுமெல்** *(Alumel)* என்பது 95% நிக்கல், 2% மாங்கனீசு, 2% அலுமினியம் மற்றும் 1% சிலிக்கன் ஆகிய உலோகங்கள் சேர்ந்து உருவாகும் ஒரு உலோகக் கலவையாகும். வெப்பமின் இரட்டை மற்றும் வெப்பமின் இரட்டை நீட்சிக் கம்பி முதலியனவற்றில் பயன்படுத்துவதற்கு இந்த காந்த உலோகக் கலவை பயனாகிறது. அலுமெல் என்ற பெயர் ஒரு பதிவு செய்யப்பட்ட உலோகக் கலவை வர்த்தகக் குறியீட்டுப் பெயராகும்.  

## அலுமெல்லின் பண்புகள்

- மின்தடைத்திறன் : 0.294 μΩm
- வெப்பக் கடத்துத்திறன் : 30 வா/மீ/கெ
- கியூரி வெப்பநிலை : 152°செ

வெப்பமின் இரட்டைகளில் அலுமெல் பெரும்பாலும் குரோமெல்லுடன் சேர்த்து ‘கே’ வகை வெப்பமின் இரட்டைகள் தயாரிக்கப் பயன்படுகிறது.